Immillorables resultats per a l’Atlantis Sincro Burjassot en el I Campionat Autonòmic de Natació Artística
2025-07-24

Arribaven nervioses però molt segures que, gràcies a la seua preparació, anaven a realitzar una gran actuació en el campionat. I així ha sigut. Les components del Club Atlantis Sincro de Burjassot han portat el nom del seu municipi ben alt al conseguir uns grans resultats en el I Campionat Autonòmic de Natació Sincronitzada. Resultats que li han portat a ser, novament, el millor equip de València.

A l’or aconseguit en figures infantil, el club burjassoter ha sumat quatre plates, en duo, equip i combo júnior i combo infantil i dos bronzes, en duo júnior i combo aleví.

Totes les components del club que van participar en el campionat van aconseguir una medalla, mostrant el seu gran nivell i el gran esforç que l’equip tècnic ha realitzat en la seua preparació.